system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Constantin C. Giurescu.
assistant
Constantin C. Giurescu (n. 13/26 octombrie 1901, Focșani – d. 13 noiembrie 1977) a fost un istoric român, membru al Academiei Române și profesor la Universitatea din București. A fost un reprezentant important al curentului „Școala nouă de istorie”, care s-a remarcat prin opoziția față de generația anterioară, reprezentată de N. Iorga.

Date biografice

 A urmat clasele primare și liceul la București;
 Și-a luat licența și doctoratul tot la București;
 A făcut studii la Paris;
 Asistent al Muzeului Național de antichități București: octombrie 1920 - 1 ianuarie 1926;
 Profesor la liceul din Focșani;
 Membru al Școalei Române din Franța: octombrie 1923 - octombrie 1925;
 Conferențiar suplinitor în 1926;
 Profesor agregat la 1 martie 1927;
 Director al Fundației Ion C. Brătianu: 1927 - 1930;
 Liberal georgist și deputat: 1932 - 1933;
 Directorul Revistei istorice române 1933;
 Rezident Regal al ținutului Dunărea de Jos: februarie 1939;
 Ministru al Frontului Renașterii Naționale (F.R.N.): 28 septembrie 1939 - 4 martie 1940;
 Arestat la 6 mai 1950;
 Sosit la Închisoarea Sighet; în timpul detenției a fost de două ori grav bolnav de icter, în 1951 și 1954.
Eliberat din pușcărie la 5 iulie 1955, cu domiciliu obligatoriu la Măzăreni pe 60 de luni.

Era fiul lui Constantin Giurescu și tatăl istoricului Dinu C. Giurescu. A fost căsătorit cu Maria Simona, n. Mehedinți.

Constantin C. Giurescu și-a făcut studiile secundare și superioare la București, ajungând profesor universitar în 1926. În 1931 a fondat Revista istorică română. A fost alături de Gheorghe Brătianu și Petre P. Panaitescu un reprezentant important al curentului „Școala nouă de istorie”, care s-a remarcat prin opoziția făcută generației anterioare, reprezentată de N. Iorga.
La capătul anilor '30 a fost aderent al Dictaturii regale, deținând mai multe funcții importante în stat. A fondat și a condus Institutul de istorie națională din 1941 până în 1948. În 1948 a fost înlăturat din universitate, iar între 1950 și 1955 a fost deținut politic, în Închisoarea Sighet. Reabilitat ulterior, a fost reprimit la facultate (1963) și în Academia Română (1974).

Perioada detenției 

Constantin C. Giurescu a fost arestat în Noaptea demnitarilor, în timp ce se afla la locuința sa din București. La acel moment era cercetător științific al Institutului de Istorie al Academiei Republicii Populare Române. După o vizită la Interne, a fost dus alături de alți foști demnitari, miniștri, secretari, subsecretari de stat și foști membri de partide la închisoarea de la Sighet pe data de 7 mai 1950., 

În perioada detenției s-a îmbolnăvit de două ori, în primăvara anului 1951 a făcut o formă gravă de icter care a ținut aproximativ trei luni. În toamna anului 1954 s-a îmbolnăvit din nou de icter și a fost mutat singur în celulă.

După 5 ani și două luni petrecuți în penitenciarul de la Sighet, Constantin C. Giurescu a fost dus în satul de deportați Măzăreni, într-o casă de chirpici, unde a început să-și redacteze însemnările despre perioada petrecută în închisoare. Manuscrisul a fost ascuns de către Nicolae Ionescu Caracaleanu (care îi fusese director de cabinet ministerial) în grădina casei părintești apoi, la cererea lui Dinu C. Giurescu, a fost păstrat de către Paul Michelson. În 1994 a fost publicată cartea „Cinci ani și două luni în penitenciarul din Sighet”, scrisă pe baza acestor însemnări.

Contribuție istoriografică 

Constantin C. Giurescu este autorul primelor studii importante și bine documentate asupra problematicii Sfatului domnesc și a dregătoriilor boierești, în două cărți, Contribuțiuni la studiul marilor dregători în secolele XIV și XV (1927) și Noi contribuțiuni la studiul marilor dregători în secolele XIV și XV (1926), depășind astfel contribuțiile aduse anterior de Dimitrie Onciul, Alexandru D. Xenopol și N. Iorga în domeniu.

Opera

 Legiuirea lui Caragea, un anteproiect necunoscut, București 1923
 Les manuscrits roumains de la bibliothèque nationale, Paris 1925
 Considerații asupra istoriografiei românești în ultimii 20 ani, Văleni 1926
 Contribuțiuni la studiul marilor dregători în sec. XIV și XV, 1926
 Un manuscript miscelaneu, 1926
 Uciderea vizirului Mohammed Tobani Buiuc, 1926
 Nicolae Milescu Spătarul, 1927
 Organizarea financiară a Țării Românești, 1927
 Une relation inedite sur la campagne de Pierre le Grand en Moldavie, 1927
 Din istoria nouă a Dobrogei, 1928
 Despre Vlahia Asăneștilor, 1931
 Statut de l'Institut balcanique de recherches historiques, 1932
 Istoria Românilor I-IV

Distincții 
 Premiul „Bălcescu” al Academiei (1966)
 Premiul Ministerului Învățământului (1969)
 Om de știință emerit (1971)
  Ordinul Meritul Științific cl. I (1 decembrie 1971) „pentru merite deosebite în activitatea științifică, didactică, publicistică și obștească, cu prilejul împlinirii vîrstei de 70 de ani”
  Ordinul „23 August” cl. I (26 octombrie 1976) „pentru merite deosebite în activitatea didactică, științifică și culturală, cu prilejul împlinirii vîrstei de 75 de ani”

Referințe

Bibliografie
 
 
 
 
 Nastasa-Kovacs, Lucian (2016), Memorialistica distorsionată și „etica” oportunistului: Constantin C. Giurescu, în vol. Alma Mater în derivă. Aspecte alternative ale vieții universitare interbelice, coord. de Irina Nastasă-Matei și Zoltán Rostás, București/Cluj, Edit. Eikon/Școala Ardeleană

Legături externe 
 Membrii Academiei Române din 1866 până în prezent – G
 Bibliografie selectivă a operei lui Constantin C. Giurescu, alcătuită de Biblioteca Metropolitană București 
 Constantin C. Giurescu în arhivele muresene
 Peripețiile marelui istoric Constantin C. Giurescu la alegerile din 1933, 7 aprilie 2013, Borcea Stefan, Adevărul

Nașteri în 1901
Nașteri pe 26 octombrie
Decese în 1977
Decese pe 13 noiembrie
Focșăneni
Istorici români
Medieviști români
Membri titulari ai Academiei Române
Decorați cu Ordinul Meritul Științific
Decorați cu Ordinul 23 August
Victime ale regimului comunist din România
Persoane reabilitate
Profesori universitari români
Deținuți politici români